Downloaded from YTS.MX
Official YIFY movies site: YTS.MX
A sport a világunk tükörképe.
Sok gazembernek ad otthont.
Mindig történik valami.
Hatalom, politika...
pénz, korrupció.
Ezek árnyékolják be a játékot.
A hackerekről olyan kép él bennünk,
hogy a pincében ücsörögnek, és biztonsági rendszereket törnek fel.
Amit ő tett, igazán egyszerű volt.
Csak megtalálta a gyenge pontot.
Amikor kattintottam, beengedtem a rendszerbe.
Mindenhez hozzáfért.
18 millió e-mailhez, szerződésekhez, táblázatokhoz.
Cristiano Ronaldo adócsalás miatt áll bíróság elé.
Ez olyan ablakot nyit a társadalomra,
aminek nem kellett volna kitárulnia.
Kolosszális méretű csalással álltunk szemben.
Mi az a Doyen?
Egy cég Londonban, ami ezeknek a kazah maffiózóknak a kezében van.
A Wall Street farkasa betette a lábát a foci világába.
Nem játékpénzről volt szól, hanem igazi pénzről.
Folyton azon tűnődtünk, ki áll a szivárogtatás mögött.
Persze, felmerült a kérdés: "Vajon tégla van közöttünk?"
Azt kérte, hogy tisztázzam a futballt és az ő nevét is.
Senki sem tudta, ki áll a háttérben, és ki lesz a következő.
TITKOK JÁTÉKA
1. A SZIVÁROGTATÁSOK
LISSZABON
Nem szeretek a médiában szerepelni.
Igyekszem megóvni a magánéletemet.
Nem tudom, hogy milyen a...
a forgatókönyvetek ehhez a filmhez,
de nem is igazán érdekel.
Hacsak nem a futball rosszfiújaként fogtok beállítani.
De vágjunk bele!
2015-ben Nélio Lucasnak jól ment a szekér.
Mindegyik portugál klubbal üzletelt.
Nélio Lucas vezeti a futballvilág egyik legnagyobb befektetési alapját.
Éppen a tengerparton nyaral, szóval köszönjük, hogy becsatlakozott.
Nélio Lucas megalapította a Doyen Sports Investment nevű céget.
Kezdetben azt mondták, hogy a kluboknak fognak segíteni.
A játékosok a klubok legértékesebb vagyontárgyai.
Alternatív finanszírozást biztosítunk, hogy szert tehessenek rájuk.
Mi kell a futballnak?
A pénzek jobb és igazságosabb elosztása.
Igazságos verseny, egyenlő esélyek és professzionalizmus.
Ha egy klubnak nem volt pénze egy játékosra,
nem egy bankhoz fordult,
hanem a Doyenhez, ami kifizette a játékos árának egy részét,
majd eladta ugyanezt a játékost 20-30 millió euróért,
így a Doyen óriási haszonkulccsal dolgozott.
Szép kis üzleti modelljük volt.
Mindenkivel dolgoztunk: a klubokkal, ügynökségekkel, játékosokkal.
Mi lettünk a legjelentősebb és legbefolyásosabb
iparági szereplők.
Csupán négy év alatt
több mint 100 millió eurót fektettek játékosokba,
és olyan híres embereket képviseltek,
mint Xavi Hernández, Neymar és David Beckham.
Kiemelkedő sikert értek el ilyen rövid idő alatt.
London legdrágább éttermeibe járt, Bentley-n közlekedett,
és volt egy több mint hárommillió eurót érő jachtja is.
Folyton telefonált, rengeteget repült.
Mindenkinek megvolt a telefonszáma:
elnököké, menedzsereké, játékosoké.
Ha bármelyik elnök meglátta, hogy én hívom,
tudta, hogy valami fontosról akarok beszélni.
A WhatsAppra azt írtam ki: "Nyitott vagyok a jó üzletekre".
Jól ismertem az ágazatot,
ezért arattam akkora sikert.
2015 SZEPTEMBERE
Jól emlékszem, hol voltam, amikor bombaként robbant a hír.
Sétáltam vissza az irodámba.
Üzenetet kaptam egy brazil ügyvédtől.
Azt írta: "Láttad a Football Leaks-t?"
Fogalmam sem volt, miről beszél, ezért küldött egy linket.
Egy webhelyre vitt,
a Football Leaks-re.
Rajta volt néhány játékos szerződése.
Szigorúan bizalmas információk voltak az oldalon.
A látottak teljesen sokkoltak.
Éppen könyvet írtam
a játékosok adásvételi piacáról,
de a szerződéseket alig tudtam megszerezni.
Valaki meg egyszerűen feltöltötte őket egy webhelyre.
Egy WikiLeaks-szerű weblapnak gondoltuk,
ahova valaki a birtokába került bizalmas információkat tölti fel.
Nem nagyon láttunk még ilyen dokumentumokat.
Minden apró részlet és záradék szerepelt bennük.
Valódinak tűntek.
Az oldalon egy nyilatkozat volt olvasható.
A PROJEKT CÉLJA A FUTBALL REJTETT ARCÁNAK FELFEDÉSE.
AMI SOK, AZ SOK.
Ebben az állt, hogy fényt akarnak vinni
a futball világának sötétjébe.
Elegük lett a labdarúgás korrupt és mocskos világából,
és meg akarták mutatni a szurkolóknak a foci igazi arcát.
Több e-mailt is küldtem a webhely szerkesztőinek,
de egyikre sem kaptam választ.
EGY REJTÉLYES WEBHELY FÉNYT AKAR DERÍTENI
A FOCI ÜZLETI OLDALÁRA
"...MEGFOJTJÁK A JÁTÉKOT" - ÁRULTA EL JOHN.
"John" akkor tűnt fel, amikor interjút adott a "The New York Times"-nak.
"John" -ként mutatkozott be,
és azt mondta, hogy ő a képviselője
a Football Leaks mögött álló csoportnak.
Milyen érzés volt, amikor meglátta a Johnnal készült interjút?
Borzalmas.
A KISZIVÁRGOTT DOKUMENTUM FELFEDI MARTIAL ÁTIGAZOLÁSÁNAK KÖLTSÉGÉT
Eleinte az emberek nem értették, milyen horderejű ügyről van szó.
KISZIVÁROGTATTÁK DAVID DE GEA SZERZŐDÉSÉT
BÉBÉ SZERZŐDÉSE KISZIVÁRGOTT
A FOOTBALL LEAKS-EN MEGJELENT NEYMAR SZERZŐDÉSE
Aztán az egész berobbant a köztudatba.
2016 JANUÁRJA
BALE DRÁGÁBB VOLT, MINT CRISTIANO
A Real Madridnál fontos volt,
hogy boldoggá tegyék legnagyobb sztárjukat,
aki nem Gareth Bale, hanem Cristiano Ronaldo volt.
Ronaldót évekkel korábban, rekordnak számító összegért igazolták.
BALE VALÓDI ÁRÁT ELTITKOLTÁK, HOGY MEGBÉKÍTSÉK RONALDÓT
A nyilvánosságnak bemondtak egy összeget:
kilencvenvalahány milliót fizettek Gareth Bale-ért.
Ez világrekord összeg, igaz?
Erről nem nyilatkozom, ez nem az én tisztem.
- De nem volt rossz üzlet. - Azért 90 millió rengeteg pénz.
Az összegről nem nyilatkozom, de Bale minden pénzt megér.
A Football Leaks-en látható volt,
hogy Gareth Bale-ért 101 millió eurót fizettek.
Nagyon vicces, hogy nem szabad felzaklatni Cristiano Ronaldót.
A TOTTENHAM VÁLLALJA, HOGY NEM TESZ KÖZZÉ SAJTÓKÖZLEMÉNYT
JELEN SZERZŐDÉS GAZDASÁGI VONATKOZÁSAIRÓL.
Amikor kiszivárogtak a dokumentumok,
sokkot kaptam és elszörnyedtem.
Rossz dolognak tartottam.
AZ ÜGYNÖK NYOMOZÁST KÖVETEL A SZIVÁROGTATÁS MIATT
Mert ez magánügy. Nem tartozik a nyilvánosságra.
GARETH BALE ÜGYNÖKE, JONATHAN BARNETT
14 MILLIÓ FONT JUTALÉKOT ZSEBELT BE AZ ÁTIGAZOLÁSBÓL
Még most is megdöbbentő belegondolni ebbe.
A leghíresebb focistákról volt szó: legyen szó Neymarról
vagy Gareth Bale-ről.
A legnagyobb tranzakciókat egyszerűen feltöltötték az internetre.
Mindenki megrémült,
mert nem lehetett tudni, hogy ki a szivárogtató,
és mindenki attól félt, hogy ő lesz a következő célpont.
Portugáliában a foci szinte szinonimája a sportnak.
A meccsek idején mindenki a képernyőre tapad,
és sokan a focit helyezik előtérbe, nem a családjukat vagy a munkájukat.
Portugáliában a labdarúgás egy életstílus.
A három legfontosabb csapat, amelyekért szenvedélyesen rajonganak
a Benfica, a Porto és a Sporting.
Beleszülettem a foci világába.
A legelső emlékem az FC Portóról szól.
Az életem a foci és a szurkolás lett.
Meccsen lenni varázslatos élmény. Nagyon szeretem
az éljenzést, a füstöt, a zászlókat, a kántálást.
Egészen kicsi korom óta szurkolok,
és még itt vagyok.
A Benfica a legnagyobb, és a legtöbb rajongóval rendelkező portugál csapat.
A második a Porto.
Ez az északi csapat egy hatalomellenes erőt képvisel.
A Benfica a legnagyobb riválisunk.
Számomra a Benfica a korrupciót és az államot jelképezi.
Olyanok vagyunk, mint Izrael és Palesztina,
vagy Ukrajna és Oroszország.
Tisztán emlékszem arra, amikor először megkerestek.
Éppen ebédeltem.
Kaptam egy nagyon különös e-mailt.
Ez állt benne:
"Itt vannak a Benfica kommentátorainak küldött legutóbbi eligazítások."
Azt válaszoltam:
"Hogyan ellenőrizhetem az anyag hitelességét?"
A CSATOLT KÉPEK MEGGYŐZIK MAJD.
Pár perccel később jött egy újabb e-mail.
Képernyőfotók voltak benne a Benfica e-mail-fiókjáról.
Azt válaszoltam: "Hitelesnek tűnik. Van még?"
VAN MÉG OTT, AHONNAN EZ JÖTT.
Így jutottam hozzá
20 gigabyte-nyi információhoz.
Az adatok többségét e-mailek tették ki,
amelyeket egy nagy tiszteletnek örvendő bíró
és a Benfica vezetőségének egyik tagja váltott egymással.
Az állt bennük, hogy szerintük a bírók a Benfica utasításait követik.
A legsokkolóbb az volt, hogy telefonszámok, címek
és a bírók magánéletére vonatkozó adatok is voltak bennük.
A szeretőikről, a barátnőjükről, az egykori barátnőikről.
Néha az is benne volt, hogy a bíró barátnője kinek a lánya.
Gyalázatos volt az egész.
Ez nagyon komoly ügy volt,
mivel ezek az adatok alkalmasak voltak arra,
hogy azokkal zsarolják a bírókat.
Döbbenetes volt az egész.
Kolosszális méretű csalással álltunk szemben.
Tudtam, hogy ez az anyag hatalmas port kavarhat.
Vajon forduljak vele a rendőrséghez?
Vagy inkább hozzam nyilvánosságra?
Ezek olyan bírók voltak,
akik a Benfica szolgálatában álltak.
Ez egy olyan bírói korrupciós botrány, amely a Benficát juttatta előnyhöz.
Fél év alatt olyan e-maileket hoztunk nyilvánosságra,
amelyek megmutatták, hogy a Benfica csalt.
A Benfica élő adásban követelte a letartóztatásomat,
mert felolvastam a dokumentumból.
Ezek azok a telefonszámok, amelyeket letiltottam,
mert a Benfica rajongói hívogattak,
sőt, halálos fenyegetéseket is kaptam.
Végül emiatt el is kellett költöznöm, a családommal együtt.
Nem tudtam, kitől kaptam az információkat. Talán egy hackertől?
Akkor nagyon jó hacker lehet.
Sosem tudtam meg, ki küldte az e-maileket.
Többször is kérdeztem, de a küldő sosem válaszolt.
Ez a személy nagyon kritikus volt a futball világával kapcsolatban.
Egyértelműen a Doyen Group volt az,
amely a legtöbb pénzt fektette a játékosokba. És a semmiből tűnt fel.
Többet akartunk tudni róla.
Húsz percet beszélgettem Nélióval. Alig vártam a találkozót.
Ő volt a vállalkozás arca.
Egy menő ügynök.
Öltönyt hordott, fényes cipőt. A mosolya is kifogástalan volt.
Megkérdeztem tőle, hogy kik a befektetőik.
Azt mondta: "Gazdagok, akik nem szeretik a nyilvánosságot."
"De annyira gazdagok, hogy ez csak egy játék nekik."
Nehéz volt bármiféle információt szerezni.
Valaki felhívott, hogy nézzem meg ezt a webhelyet.
A semmiből jött a hívás.
Furcsa volt az egész. Nagyon furcsa.
A Football Leaks-en volt egy dokumentum,
amelyben a cég szervezeti diagramja volt látható.
Volt egy máltai holding,
melynek közös vagyontárgyai voltak Nélio Lucasszal.
Tudatosult bennem, hogy évek óta ezt kerestük.
Ez megkongatta a vészharangot.
"Honnan vannak az infók? Ki állhat az egész mögött?"
"Vajon tégla van közöttünk? Ki lehet? Valamelyik bizalmasom?"
"Az ügyvédem? Valamelyik informatikus? Kicsoda?"
Az ügyvédeimmel feljelentést tettünk ismeretlen tettes ellen.
Mindezt Portugáliában, mert az oldal portugál nyelvű volt.
Az anyagot benyújtották a hatóságoknak,
és én ugyanazon a napon kaptam az első e-mailt
a Football Leaks mögött álló személytől.
2. A HACKER
PÁRIZS
A Football Leaks mögött álló egyének hirtelen leálltak,
és nem tettek közzé több dokumentumot.
Aztán exkluzív interjút adtak a "Der Spiegel" -nek.
SZÜNETET TARTUNK. ENNEK OKÁRÓL
A "DER SPIEGEL" MÁJUS 6-I SZÁMÁBAN OLVASHATTOK.
Felhívtak minket a "Der Spiegel" -től, és azt mondták:
"Kapcsolatba léptünk a Football Leaks mögött álló egyik férfival,"
"és beleegyezett abba, hogy adatokat ad át nekünk."
Ez több mint 18 millió dokumentumot jelentett.
E-maileket, szerződéseket, képeket, videókat, táblázatokat.
Senki sem tudta, pontosan mennyi dokumentum van,
és azt sem, melyiket teszik közzé legközelebb.
Ez hatalmas félelmet váltott ki a labdarúgás világában.
Ezekből kiderült, milyen struktúrát hoztak létre,
hogy kifizessék ezeket az embereket.
A dokumentumok az sugallták, hogy adót csalhattak
a világ leghíresebb játékosai.
2016 DECEMBERE
Edzők, focisták és ügynökök a pénzügyi tervezést
mesteri szintre emelték azért, hogy minél kevesebb adót fizessenek.
Ott voltak Lionel Messi adóügyei.
Meg José Mourinhóé. Cristiano Ronaldo is benne volt.
Ez felkeltette az adóhatóságok figyelmét Európa-szerte.
Cristiano Ronaldónak bíróság elé kell állnia Madridban,
hogy bevallja bűnösségét az ellene felhozott adócsalási vádakban.
Én Madridban voltam a tárgyalás idején.
Kemény nap volt, sok mindenre fény derült.
De elég nagy volt a zűrzavar is, és mindenki izgatott volt.
A világ legjobb játékosa állt a bíróság előtt,
senki sem tudta, mi fog történni.
Cristiano Ronaldót adócsalásért ítélték el.
Elfogadta a 19 millió eurós bírságot,
amellyel kiválthatja a börtönbüntetést.
A futball világán úrrá lett a félelem a szivárogtatások miatt.
Nem tudták, ki lesz a következő.
Féltek a következményektől.
RONALDO 19 MILLIÓ EURÓS BÍRSÁGOT FIZET AZ ÜGY RENDEZÉSE ÉRDEKÉBEN
Éppen a londoni házamban voltam.
Még kora reggel volt,
amikor e-mailt kaptam egy bizonyos Artem Lobuzovtól.
Felolvasná az e-mailt?
Az első e-mail:
"A szivárgás nagyobb mértékű, mint hinnéd."
"Minden kiszivárgott a Doyenről. A befektetőktől származó kölcsönök,"
"a brazíliai, törökországi és a közép-ázsiai üzleti modell is..."
"Ezek mind felkerülhetnek a netre."
"De ezt nem szeretnéd, igaz? Beszélhetünk róla."
Ez nagyon komoly dolog volt.
Senki sem akarja, hogy valaki betörjön a házába,
aztán turkáljon a cuccai között, és megpróbálja feltörni a széfjét.
Az e-mail folytatódott: "Nem akarok ártani se neked, se a társaidnak."
"Nem haragszom rád, sőt, valamennyire tisztelem is azt,"
"ahogy a futballvilág élére törtél."
Azt válaszoltam: "Nem tudom, ki vagy, de áruld el, mit akarsz!"
Próbáltam megtudni, ki állhat a dolog mögött.
Ezt a rövid választ kaptam: "Egy nagylelkű adományért cserébe"
"minden információ törölve lesz."
Megkérdeztem, hogy mekkora összegre gondol.
"Egy 500 ezer és egymillió közötti összeg"
"megfelelő lenne ezért az anyagért."
Meglepődtem. Nagyobb összegre számítottam.
Azon kezdtem gondolkozni, vajon mit tudhat.
Mit fog közzétenni?
Azt gondoltam, hogy a fickó biztosan
Oroszországból, Kínából vagy Észak-Koreából való lehet.
De különös fordulatot vett az ügy. Azt írta:
"Könnyedén megoldhatjuk a dolgot a legnagyobb titoktartás mellett."
"Az ügyvédeink elintézik." Az hittem, ez valami vicc.
Ügyvédek hogyan működhetnek közre egy zsarolásban
vagy ehhez hasonló ügyletekben?
Artem Lobuzov bemutatta a saját ügyvédjét.
Megszervezték a találkozót
egy autópálya melletti benzinkútra,
nem messze Lisszabontól.
A "szuperügynök" kifejezés a sajtó kreálmánya.
Nem is tudom, mit jelent.
Ha engem kérdez, én szuper személynek tartom magamat...
A labdarúgásban az ügynökök szerepe ellentmondásos.
Ők a hétmilliárd dollárosra nőtt átigazolási ipar üzemanyaga.
LEGHATALMASABB ÜGYNÖKÖK: JONATHAN BARNETT AZ ELSŐ
Úgy tudom, ön a legsikeresebb ügynök a világon.
Nem tartom számon mások vagyonát.
De a számok alapján
és az üzletet nézve mi vagyunk a legsikeresebbek.
Van egy maroknyi ember,
akik a futball világának középpontjában állnak.
Közéjük tartozik Pini Zahavi,
Mino Raiola,
Jorge Mendes
és Jonathan Barnett.
Ők döntik el, hova kerülnek a legnagyobb tehetségek.
Az én nevemet sokan Gareth Bale miatt ismerik,
mert rekordot döntöttünk.
Ez a csúcsra repített bennünket.
Azon ügynökök esetében, akik évtizedeken át vagyonokat kerestek,
nem lehetett tudni, hogyan tettek szert a pénzre,
és azt sem, pontosan mennyire. Ez nekik így tökéletesen megfelelt.
A Football Leaks megmutatta,
milyen hatalmas jutalékra tettek szert, és azt is, hogyan.
Bemutatta a szerződések néha elég undorító mechanizmusait is.
A Football Leaks egyik legjelentősebb sztorija
Paul Pogba átigazolása volt, vissza a Manchester Unitedhez
a Juventustól.
A FIFA NYOMOZ POGBA ÁTIGAZOLÁSA ÜGYÉBEN
Kiderült, hogy Pogba ügynöke mekkora összeget kapott.
Kiderült, hogy több tízmillió eurót kapott a szerepéért
csak azért, mert ő volt az, aki el tudott intézni mindent.
Ez egyszerűen észbontó.
Mino rengeteg pénzt keresett. Ez azt jelenti, hogy kapzsi?
Szerintem nem. Azt jelenti, hogy igazán okos.
Minden rajongó a legjobb játékosokat szeretné a kedvenc csapatában látni.
Legyenek hálásak az ügynöknek, aki megszerzi.
Szerintem az emberek egyszerűen irigykednek.
Ki merné jelenteni, hogy nem érdekli, mit gondolnak magáról a rajongók?
Hogy mit gondolnak rólam? Teszek rá.
LISSZABON
Nélio Lucas több héten keresztül kapcsolatban állt Artem Lobuzovval.
Elküldte egy ügyvéd elérhetőségét is,
aki hajlandó volt lebonyolítani a dolgot. Ezt furcsának találtam.
BESZÉLTEM AZ ÜGYVÉDEMMEL, BEAVATTAM A RÉSZLETEKBE.
A rendőrség azt tanácsolta, hogy nyilvános helyen találkozzunk,
mert biztos lesz ott valaki, aki megvéd, ha elfajulnak a dolgok.
Úgy döntöttem, hogy egy oeirasi benzinkúton találkozzunk.
Mindenképpen nyilvános helyet akartam.
Nem tudtam, hogy az ügyvéd eljön-e, és ha igen, még kit hoz magával.
Arra is gondoltam,
hogy akár be is tuszkolhatnak egy kocsiba és elrabolhatnak.
Félelmetes volt.
A rendőrség a benzinkúttól kicsit távolabb várt.
Bent is ült két rendőr az egyik asztalnál,
így hallhatták, miről beszélünk, és akár közbe is léphettek.
Elképesztő volt a feszültség, mert nem tudtuk, mi fog történni.
Szerencsére azonban az ügyvéd egyedül jött.
Úgy beszélgettünk, mint az átlagos emberek.
Köszöntünk, bemutatkoztunk. Meg a szokásos dolgok.
Arról próbált meggyőzni minket, hogy alakítsuk az ügyet
valamiféle okiratos ügyletté.
Olyan megoldást kerestek, ami nem zsarolás volt.
Aztán közbevágtam, azt mondtam, lenne pár kérdésem.
"Először is, hogyan lehetne az egész zsarolást"
"szerződésnek álcázni? Nekem ez nagyon különös."
Nélio Lucas szóra akarta bírni Aníbal Pintót,
hogy kiszedjen belőle olyasmiket,
amik elvezethetnek azokhoz, akik az ügy mögött álltak.
A beszélgetésünk során próbáltam meggyőzni arról,
hogy ha ez a fickó tényleg tehetséges,
nem a hallgatásáért akarok fizetni, hanem megkérem, hogy dolgozzon nekem.
Így akartam kiszedni belőle minél több információt,
és a módszerem bevált.
Aníbal Pinto mondott pár dolgot a fickóról.
Például azt, hogy nagyon jól ért a számítógépekhez.
És úgysem kapják el,
mert ő segített neki például a Kajmán-szigeteki bank ügyében is.
Akkor a fickó pénzt lopott, de ő akkor is elrendezte az ügyet.
Ez felkeltette a nyomozók figyelmét.
Túl sok volt a véletlen egybeesés
egy két évvel korábbi üggyel.
Azon tanakodtak,
vajon ugyanaz a személy állhat-e emögött az ügy mögött is.
3. A SZIVÁROGTATÓ
PÁRIZS
2018 AUGUSZTUSA
John 2018-ban kapcsolatba lépett velem,
titkosított e-mailen keresztül.
Ügyvédet keresett, mert félt, hogy letartóztatják.
Negyven éve vagyok ügyvéd, csak szivárogtatókat védek.
Edward Snowden még az én ügyfelem,
és Antoine Deltour is, aki LuxLeaks mögött állt.
Hervé Falciani, a Swiss Leaks fő embere is.
A Football Leaks is felkeltette az érdeklődésemet.
Budapestre repültem
2018 augusztusában,
hogy kiderítsem, hogyan segíthetek neki.
Együtt vacsoráztunk.
És rengeteget beszéltünk az ügyről.
Fontos volt, hogy elnyerjem a bizalmát.
Akkor azt mondta nekem,
nagyon egyértelművé téve a dolgot:
"Tisztázza a futballt és a nevemet is."
"Tisztázza a futballt és a nevemet."
DOYEN SPORTS: ILLEGÁLIS TEVÉKENYSÉGEK
2015. DECEMBER 15. - 2 KOMMENT
A Football Leaks gonosz szervezetként állította be a Doyent.
Elkezdték közzétenni a klubokkal kötött szerződéseinket.
Igazán rossz képet festettek rólunk. Igazságtalanul rosszat.
A Doyen Sportsnak egy célja volt: a pénzkeresés.
A Wall Street Farkasa betette a lábát a foci világába.
A szerződések nagyon szigorúak és részletesek voltak.
Ha egy bizonyos összegnél többet ajánlottak egy játékosért,
a klubnak el kellett adnia őt.
Ha a játékos elkelt ennyiért,
a Doyen 10-50%-át kapta meg a befektetett pénznek.
Még sosem láttunk ilyen szerződést.
2018 végén olyan dolgok derültek ki, amelyek megrázták a foci világát.
Több ezernyi dokumentum került ki...
A teljes futballvilágot leleplezték
különböző módokon.
Milyen hatással lesz ez a labdarúgásra?
A Manchester Citynek,
az abu-dzabi uralkodó testvérének tulajdonában lévő csapatnak
a bevételei állítólag az egekbe szöktek.
A kiszivárgott anyagokból kiderült, hogy ez illegális módon történt.
Rendkívüli hírek. Az UEFA úgy döntött, hogy a Manchester City
komoly büntetést kap a pénzügyi szabályok megszegése miatt.
Akkoriban derült ki az az ügy is, ami ma is drámai hatással van
a FIFA elnökére, Gianni Infantinóra.
Eszerint a FIFA elnöke többször találkozott
az akkori svájci főügyésszel.
A találkozók és az ügy felderítése még ma is folyamatban van.
Egy másik nagy horderejű ügy
a legnagyobb európai klubok némelyikét érintette,
akik egy különutas szuperligát akartak létrehozni.
Ez minden európai focirajongót érintene,
és a labdarúgást alapjaiban rengetné meg.
A szuperligát létre is hozták,
azonban mindössze 48 órát élt meg.
De a foci még sosem került ilyen közel egy eget rengető változáshoz.
Ez ellenérzést váltott ki a rajongókból.
Azt lehetett érezni, hogy a futball hanyatlik.
És a szivárgások megerősítették,
hogy a labdarúgás irányt tévesztett.
Eltávolodtak a foci lényegétől.
A foci lényege az, hogy a csapatok
néhány órára eltereljék a helyi közösségek figyelmét.
Ehelyett a foci gyakran alpári üzletté vált,
amiben a hatalom és a pénz összefonódik,
és néhányan úgy nyerészkednek, ahogy csak tudnak.
Egyfolytában azon tűnődtünk, hogy ki állhat
a szivárogtatások mögött.
Abban az időben
a portugál futball világát
mérgező légkör jellemezte.
A Benficánál kirobbant a korrupt bírókat érintő botrány.
Ki akartuk deríteni, ki állhat a Benfica-szivárogtatások mögött.
Sok mindenkit felhívtunk, informátorokat is.
Hallottunk pár pletykát,
de a szivárogtató nevét senki nem árulta el.
Azonban 2018 szeptemberének elején
a Benficát érintő egyik ügyet lezárták.
Amikor ez megtörtént, egy informátor azt mondta:
"Nézzétek át az ügy mellékleteit!"
Azt kérdeztük: "Miért?"
Az volt a válasz: "Mert abban megtaláljátok a nevet."
És mi rávetettük magunkat az iratokra.
Reggel elmentem a bíróságra.
Kérvényeztem, hogy megtekinthessem
a nyomozási iratokat.
Volt egy mappa, amiben a Benfica-ügy iratai voltak.
Csak olvastam és olvastam azokat,
amíg fel nem figyeltem egy oldalra.
Az oldalon az ügyvéd kézzel írott jegyzete volt.
A nyomozás egy részéről szólt,
valamint az autópályán, a benzinkúton történt találkozóról.
"A nyomozás a Doyen Sports által tett feljelentésen alapul."
"A feljelentést Nélio Lucas tette Artem Lobuzov ellen."
"A gyanúsított ismeretlen."
És ott állt a név.
Rui Pinto.
Így bukkantam rá Rui Pinto nevére.
A nyilvános iratokban.
- Önnek megvan az újság? - Igen.
- Láthatnánk? - Persze. Még nem látták?
A szalagcím ez: "A hacker, aki ellopta a Benfica titkait".
A rövid szövegben az áll, hogy informatikai zseni,
és ő alapította a Football Leaks-t az információkkal, amiket a Doyentől,
a Real Madridtól, a Portótól és a Sportingtól szerzett.
Nyomoznak utána Portugáliában és Spanyolországban.
Kiderítettük, hogy egy fiatal, portói fiúról van szó,
aki külföldön élt.
Az informatikai tudására autodidakta módon tett szert.
A "Sábado" magazin címlapján
a portugál hacker szerepel, aki ellopta a Benfica titkait...
Amikor közzétettük a sztorit, heteken át erről szóltak a hírek.
Rui Pinto hozta létre a Football Leaks-t.
2015-ben csöppent a foci világába, a cégek és klubok káoszos ügyeibe.
Rui Pinto apját és nővérét hónapokon át lehallgatták,
és egyszer elfogtak egy üzenet, ami az apa telefonjára érkezett.
Repjegyeket vásárolt Budapestre.
Rui Pinto apját és mostohaanyját követték a repülőtérről
Pinto budapesti lakásához.
Kora reggel, a lakásán ütöttek rajta Rui Pintón
a magyar rendőrök. Európai elfogatóparancs volt ellene.
Ezt a portugál hatóságok adták ki.
A Football Leaks lángelméjének letartóztatása
a világon mindenhol az újságok címlapjára került.
Jó napot! Rui Pinto vagyok. Én vagyok John,
a Football Leaks mögött álló szivárogtató.
John, Rui Pinto és Artem egy és ugyanaz a személy.
Furcsa frizurája volt. És ő állt a Football Leaks mögött.
Leesett az állunk.
Bizonyos szempontból vicces volt, hogy ez a fiatal fiú
robbantotta ki ezt az egészet.
Egy zselézett hajú egyetemi hallgató,
akinek angyali, szinte gyermeki arca volt.
Egyszerűen nem ilyennek képzeltük azt,
aki ekkora káoszt okozott a labdarúgás világában.
Ez benne a lenyűgöző. A hackerekről olyan kép él bennünk,
hogy a pincében ücsörögnek, bonyolult dolgokkal foglalkoznak,
és biztonsági rendszereket törnek fel.
De Pinto egyszerű dolgot csinált. Adathalászatot.
Elküldött pár e-mailt. És az emberek nem értenek a számítógéphez.
Kaptam egy e-mailt. Látszólag az a személy küldte,
aki akkoriban az FC Porto sportigazgatója volt.
Egy fájlt akart megosztani velem a játékosokról.
Ha az emberek valakitől olyan csatolmányt vagy linket kapnak,
ami megbízhatónak tűnik, rákattintanak.
Valódinak hittem. Megnyitottam a fájlt.
Egészen leegyszerűsítve a dolgot,
ő csak megtalálta egy informatikai rendszer gyenge pontját.
Amikor kattintottam, beengedtem a rendszerbe.
Mindenhez hozzáfért, és mindent el is vitt.
Amíg el nem kapták.
A portugál hatóságok európai elfogatóparancsot adtak ki ellene,
hogy kiadják Portugáliának.
Tudtuk, hogy hamarosan repülőre rakják.
2019 márciusában Pintót kiadták Portugáliának.
Miután egy bíró meghallgatta, előzetes letartóztatásba helyezték.
Ekkor új fejezet nyílt
ebben a szappanoperában.
Börtönbe küldték.
BRÜSSZEL
William Bourdon, akivel már több ügyön is dolgoztam,
eljött az európai parlamenti irodámba, és azt mondta:
"Felkértek egy fiatal fiú védelmére, akit Magyarországon tartóztattak le."
"Feltehetőleg ő a Football Leaks szivárogtatója."
"Börtönbe küldik, a pere Portugáliában lesz."
Erre azt mondta, hogy Portugália nem lépett fel
a pénzmosás és az adócsalás ellen,
amiről a Football Leaks-nek köszönhetően szereztünk tudomást.
És most tényleg arra a fiúra szállnak rá, aki felfedte
ezeket a jogsértéseket?
William azt mondta: "Szükségem lesz egy jó ügyvédre Portugáliában,"
"aki segíteni tud az ügyben."
Ezért összehoztam őt Francisco Teixeira da Motával.
Beszéltem William Bourdonnal, és arra jutottunk,
hogy együtt fogunk dolgozni.
Amíg Pinto börtönben volt, hetente egyszer-kétszer meglátogattuk.
Nem volt elégedett a labdarúgás helyzetével.
Szerinte a külső tulajdonban lévő játékosok tönkretették a focit.
Ezt rossz dolognak tartotta, amit eltitkoltak a nyilvánosság elől.
Ezért hozta nyilvánosságra.
Portugáliában mindenki erről beszélt. Pintót "a hacker" néven emlegették.
Nagyon rossz színben tüntették fel.
Én azt nem értettem, hogyhogy a portugál hatóságokhoz
panasz érkezik a Doyentől, és máris nyomoztak Rui Pinto után?
2019 ÁPRILISA
A második díjat egy olyan férfi kapja,
aki őrizetben van Portugáliában.
Akkoriban az Európai Parlament egyik politikai csoportja
díjazta a szivárogtatókat.
Ő a Football Leaks nevű szivárogtatási ügy kirobbantója.
Én a helyszínre utaztam,
mert Rui Pinto is a díjazottak között volt.
Néhány befolyásos ember eltitkolná az igazságot arról,
hogy a korrupció jelen van a futballban. Ez elfogadhatatlan.
Akik nagyobb becsben tartják a sportot a pénznél,
támogassák Rui Pintót!
Mivel Rui Pinto nem lehetett ott,
engem kértek meg, hogy vigyem el neki a díjat.
Ezért engedélyt kértem, hogy meglátogathassam a börtönben.
Szerintem örült a díjnak, és annak is,
hogy a társadalom egy része elismerte a munkáját.
Meglepődtem, amikor először találkoztunk.
Fiatalabbnak tűnt a koránál,
és a frizurája is vicces volt.
Nagyon komoly volt, és meg volt győződve arról,
hogy fontos dolgot vitt véghez.
Fontos dolgot akartam tenni. Megpróbáltam...
változást elérni.
Szerencsére lehetőségem nyílt...
olyan dokumentumokat összegyűjteni,
amelyek a futballal kapcsolatosak.
Következő lépésként be akartam mutatni
minden helytelen dolgot.
Engem teljesen...
lenyűgözött ez a fiú.
Őszintén mondom.
A közvélemény lassacskán megváltozott.
Elég arra gondolni, ami pár stadionban történt.
KÖSZÖNJÜK, RUI PINTO!
TARTS KI, RUI PINTO!
"Engedjétek szabadon Pintót!"
Az emberek ezt üvöltötték.
Mert a játékosok egy csoportja megértette,
hogy az, amit Pinto tett,
az a foci javát szolgálta.
Rui Pinto továbbra is őrizetben volt.
Sok tüntetés volt. Az emberek követelték, hogy engedjék szabadon.
A Facebookon láttam, hogy tüntetést szerveztek Pintóért.
Kapcsolatba léptem a szervezőkkel, és megkérdeztem,
vihetek-e 200-300 Porto-rajongót.
Nemcsak állampolgárok vagyunk, hanem Rui Pinto támogatói is.
Mert egy olyan embert büntettek meg, aki csak jót tett.
Szerintem Rui Pintót nemzeti hőssé kéne nyilvánítani,
mert felfedezte ezt az egészet,
és még nyilvánosságra is hozta.
Több mint egy évet ült börtönben.
Elképesztően dühös volt,
mert a hatóságok a csalók panaszainak adtak helyt,
és a szivárogtatót csukták le, nem pedig a csalókat.
Számomra az a lényeg, hogy a dokumentumok hitelesek.
Az eredetük nem érdekel.
Szivárogtató vagyok, nyilvánosságra kellett hoznom őket.
Nekem csak ez számít.
4. AZ OLIGARCHÁK
Amikor megtudtam, hogy a Doyen volt
Rui Pinto fő vádlója,
én magam is utánanéztem a Doyennek.
Hogy mit találtam? Azt, hogy a cégnek
nincs is központja Portugáliában.
Máltán van bejegyezve. Ettől gyanút fogtam.
A vezetője egy portugál férfi, Nélio Lucas volt.
Málta az Európai Unió tagja, és nem számít bűncselekménynek
egy adózási szempontból előnyös jogrendszerű országban
optimalizálni egy cég által elért eredményeket.
Ha tíz helyett ötöt fizethetek, miért fizetnék tízet?
Valami oknál fogva ez létező jelenség. Nem én találtam ki.
Milyen bizonyítékuk volt ellenünk? Semmilyen.
Csak azt bírták mondani: "Rengeteg pénzt keresnek." És?
Nem játékpénzről volt szó, hanem igazi pénzről.
Mindenkit az érdekelt, ki áll emögött az egész mögött, és honnan van a pénz.
Tanúskodtam a Rui Pinto elleni perben.
A tárgyalási napon, amelyen én is részt vettem,
a bíró azt kérdezte tőlem,
hogy az üzlettársaim hogyan tesznek szert a vagyonukra.
Ostoba kérdés.
Mondtam, hogy fogalmam sincs, és nem is kell tudnom.
Igazán érdekes kérdés, hogy ki áll Nélio Lucas mögött.
A Football Leaks dokumentumaiban ez áll:
"A Doyen egyetlen arca kizárólag Nélio Lucas lehet."
"Senki sem tudhatja, ki áll a háttérben."
Aztán kiderült,
hogy egy kazah-török oligarchacsalád, az Arif család áll.
A berlini fal leomlása és a Szovjetunió összeomlása után
a család ásványi erőforrásokból gazdagodott meg.
Hatalmas és titkos birodalmat építettek ki,
offshore cégek labirintusát a világ különböző adóparadicsomaiban.
Négyen vannak fivérek, ám közülük
csak Tevfik Arif közszereplő.
Eleinte Törökországban élt, majd az Egyesült Államokba költözött,
ahol ingatlanokba fektette a pénzét, és kapcsolatban állt Donald Trumppal.
A HÍRSZERZÉSI BIZOTTSÁG JELENTÉSE
Az USA Kongresszusa megállapította, hogy ez egy olyan szervezet,
amely pénzt most az orosz maffiának.
A futballt jó befektetésnek tartották.
Egy idő után úgy döntöttek, irodát alapítanak Londonban,
aminek a Doyen Sports nevet adták.
A 2010-es évek elején
Tevfik Arif megkéri a fiát,
Arif Efendit, hogy utazzon Londonba.
Hogy együtt vezesse a Doyen Sports-ot Nélio Lucasszal.
A család múltja és kapcsolatai miatt
az emberek rögtön arra gondolnak,
hogy ez valami ismeretlen, furcsa és bizarr dolog.
Mindenkinek egyből szakállas, kalasnyikovos férfiak ugranak be.
Pedig ez tévedés. Ők öltönyös befektetők és kereskedők.
Csak szeretnék a lehető legjobb befektetéseket megtalálni.
Az első nyom, ami Rui Pinto nyomára vezetett,
Nélio Lucas és Aníbal Pinto találkozója volt a benzinkúton.
Ekkor Aníbal Pinto említette, hogy ő képviselte a férfit
egy korábbi ügyben is, amikor feltörte egy bank rendszerét.
A Football Leaks előtt néhány évvel
valaki hozzáfért a Caledonian Bank szervereihez.
Ez egy offshore bank a Kajmán-szigeteken.
2013. szeptember 18-án
Rui Pinto belépett a Caledonian Bank szervereire,
ahol egy ügyfél számlájáról 46 000 dollárt utalt át
a saját számlájára, amit a Deutsche Banknál vezetett.
A tranzakció észrevétlen maradt.
Azonban októberben újra belépett a Caledonian Bankhoz,
és átutalt 310 000 dollárt.
Egy nyugdíjalap számlájáról utalt,
ahol rögtön észrevették, hogy hiányzik 310 000 dollár.
Rui Pinto eleinte mindent tagadott, és azt mondta, ez az ő pénze.
Aztán beismerte, hogy a 310 000 dollár nem az övé,
és visszautalta.
De ahhoz továbbra is ragaszkodott, hogy a 46 000 dollár a sajátja.
Az ügyvédje, Aníbal Pinto, találkozott a Caledonian Bank ügyvédeivel,
és azt mondta, vigyék bíróságra az ügyet,
és akkor az egész világ megtudja, hogy a bankot meghackelték.
Erre a bank ügyvédei rögtön hajlottak a megállapodásra.
Rui Pinto visszaadta a 46 000 dollár felét,
és ennyi volt. Jogi értelemben az ügyet lezárták Portugáliában.
Rui Pinto büntetlen előéletű maradt.
Azonban ez az ügy elárul valamit Rui Pinto múltjáról.
Nem illett abba a képbe, amit Rui Pinto festett magáról,
hogy ő egy szivárogtató, a focivilág Robin Hoodja.
LEVÉLTITOK MEGSÉRTÉSE, HACKELÉS, INFORMATIKAI CSALÁS
ILLETÉKTELEN HOZZÁFÉRÉS, JOGTALAN ÁTUTALÁS
A Caledonian Bank ügyéből egy olyan személy képe rajzolódik ki,
aki pénzszerzés céljából törte fel egy offshore bank rendszerét.
Egy olyan személyé, aki meg akart gazdagodni.
Ez Rui Pinto történetének sötét oldala,
ami nem illik a képbe.
Ellentmondásos a dolog. Itt ez a férfi,
akinek biztos vannak jó képességei.
Mert olyasmit tett, amihez különleges tudás kell.
Azonban valószínűleg nem ő a legkiválóbb elme a világon.
Fogta a bankban található pénzt, és elutalta a saját számlájára.
Legalább próbálta volna meg valahogy eltüntetni azt a pénzt.
Rájöttünk, hogy a Doyen Sports-ot egyáltalán nem érdekli
az általuk vásárolt focisták sorsa.
Számukra ők csak tárgyak voltak.
Amikor például Brazília bejutott a 2014-es világbajnokság elődöntőjébe,
ezt írták: "Neymar vadállat. A feka pénzt keres nekünk."
Egy másik példa Radamel Falcao.
2013-ban úgy döntött, hogy a Monacóhoz igazol.
Ezen sok pénzt kerestek, de ennél is többre vágytak.
Közzétették az üzeneteket, amiket ön váltott Ariffal.
Felolvasom őket.
Ezt ön írta Falcaóról:
"Az a szemét átment a Monacóhoz. A karrierjének annyi."
Ez a privát levelezésünk.
Ha fognám a maga mobilját, és elkezdeném felolvasni az üzeneteit,
biztosan találnék olyasmit, amit nem szeretne a világ elé tárni.
Ez olyan, mint amikor egy étteremben megjegyzem, hogy tetszik a pincérnő.
A kontextusból kiragadva abba is bele lehetne kötni.
A dokumentumokból kitűnik,
hogy a Doyennél gyakran fordultak meg prostituáltak.
Nélio Lucas és Arif Efendi gyakran beszéltek róluk a WhatsAppon.
A diszkréció jegyében Arif Efendi focistáknak nevezi a prostituáltakat.
"Hozass ide focistákat! Ne húzd az időt, bakker!"
"A végén még ma is hoppon maradunk, mint tegnap."
HA HAZAMÉSZ, HÁLÁS LENNÉK,
HA ELHOZNÁD A 2500 FONTOT, AMIT A RIBIKÉRT ADTAM
MEGKAPOD
Én ebben nem voltam benne. Semmi közöm az egészhez.
Nyugodtan nyomozzanak, semmit sem fognak találni.
Rendben.
2013 augusztusában Miamiban járt. Mesélne az útról?
2013 augusztusában reklám célú bajnokságot tartottak Miamiban,
amelyen részt vett néhány nagy európai csapat.
Átlagos út volt. Az előszezon meccseit néztem meg.
De nem csak meccset nézni ment, el is akart adni egy játékost,
akiben érdekelt volt. Egy franciát, Geoffrey Kondogbiát.
A szerződésében szerepel egy 20 millió eurós kiadási záradék.
Ezért Nélio Lucas mindent megtett, hogy eladja valakinek Kondogbiát.
Erről a WhatsApp-üzenetekből tudunk.
KELL VALAKI, AKI KIFIZETI KONDOGBIA ZÁRADÉKÁT.
TALÁN MONACO. A REAL CSAK 15-ÖT ADNA.
A MAN UNITED?
NEM.
FIZESSENEK 15 MILLÁT! A GÁZ ANDERSONÉRT 25-ÖT ADTAK
TUDOM
Nélio Lucas egyszer azt írta Arif Efendinek:
CSODÁS VOLT A TEGNAPI NAP...
ELMENTEM SZÓRAKOZNI PÁR ELNÖKKEL, MÉG FLORENTINO IS JÖTT VELÜNK.
SZUPER
Azt írta, hogy még Florentino Pérez, a Real Madrid elnöke is
ledobta a nyakkendőjét, és úgy mulatott a táncparketten.
Elmentünk egy klubba. Ittunk, mulattunk.
Ahogy a barátok szoktak. Örülök, hogy élvezte.
De ami másnap történt, az sokkal érdekesebb.
Az Arif családnak van egy hatalmas luxuslakása Fisher Islanden,
ami a milliárdosok szigete, nem messze Miami Beachtől.
Nélio Lucas azt írtja Arif Efendinek:
SZERVEZNÉK VALAMIT A HÁZBAN, HA MEGENGEDED
VINNÉK PÁR LÁNYT. FLORENTINO, GALLIANI MEG PÁR IGAZGATÓ IS JÖNNE
Az üzenetekből egyértelmű, hogy szexpartiról van szó,
és a lányok, akiket említenek, prostituáltak.
És ide akarják meghívni Florentino Pérezt.
TEDD, AMIT KELL
MENJETEK A SZOBÁMBA! OTT MÁR SOK LÁNY MEG LETT FEKTETVE
ÁTJÁRJA EZ AZ ENERGIA!
MOST PONT ITT VAGYOK! ITT IS MARADOK
OKÉ. A SZOBA SZEXUÁLIS ENERGIÁJA MAGÁHOZ VONZOTT
Arif Efendi az apját, Tevfik Arifot "Skipnek" hívja.
Nélio azt írta: "Florentino megkapja Skip szobáját."
Arif válasza: "20 millió euróért és Kondogbiáért."
EZÉRT KELL VIGYÁZNUNK RÁ.
Sosem láttam ezeket az üzeneteket. Biztos, hogy nem én küldtem őket.
Ha ilyesmire vágynék, senkitől sem kérnék rá engedélyt.
Az van, hogy egy jó film is
sokkal nagyobb figyelmet kap, ha szexjelenetet raknak bele.
Legalább találjanak ki valami jobb sztorit!
Florentino Pérez egyértelműen tagadta,
hogy részt vett volna ezen a partin.
Pár nappal később egy újabb üzenetben
Nélio Lucas azt írja Arif Efendinek,
hogy Florentino Pérezt érdekli a focista, de csak 15 milliót fizetne.
Szóval az AS Monaco végül elfogadta az ajánlatot,
és kifizette a 20 milliót Kondogbiáért.
5. A VÉGJÁTÉK
2020 SZEPTEMBERE
2020 szeptembere. Rui Pinto perének első napja.
A lisszaboni bíróságnál hatalmas volt a tömeg.
Telt ház volt. A világ minden részéről érkeztek riporterek.
Odakint várták, hogy elkezdődjön a tárgyalás.
Minden tele volt rendőrökkel.
Rengeteg nézelődő is volt, próbálták megtudni, mi ez a felhajtás.
Rui Pinto mikor tesz vallomást?
Nem követtem el bűncselekményt.
Ügyvéd vagyok. Azért jöttem, hogy tisztázzam magam.
Az országban mindenkit érdekelt az ügy.
Rui Pintót 90 bűncselekmény elkövetésével vádolták meg,
többek között zsarolási kísérlettel.
Hosszú börtönbüntetés várt rá.
Rui Pinto a korrupció nélküli világ jelképe,
és nem becsvágyból vagy önös érdekből cselekedett.
Egy jobb társadalomért harcol.
Rui Pintót a garázson keresztül vitték be az épületbe.
A tárgyalóteremben golyóálló mellényt viselt.
Portugáliában addig soha nem látott biztonsági intézkedéseket alkalmaztak.
Ekkor zajlott egy terrorizmussal kapcsolatos bűnvádi eljárás is.
Azzal vádoltak pár embert, hogy az Iszlám Állam tagjai.
Amiatt közel sem voltak ilyen óvintézkedések.
Sokan sok pénzt vesztettek miatta. A hírnevük csorbát szenvedett.
Dühösek, amiért kiszivárogtak a legféltettebb üzleti titkaik.
Ha ilyen sok ember dühítesz fel, előfordulhat, hogy közülük pár
talán bántani akar téged.
A tudás hatalom.
Ezért a hatalmasok megpróbálják megakadályozni,
hogy mások hozzáférjenek a tudáshoz.
Rui olyan ablakot nyit a társadalomra,
amelynek nem lett volna szabad kitárulnia.
Kilencven bűncselekménnyel vádolták, többek között
levéltitok megsértésével és illetéktelen hozzáféréssel.
A hacker azt mondta a bíróságon, hogy ő nem hackernek tartja magát,
hanem szivárogtatónak, aki olyan információkat fedett fel,
amelyek alapján több nyomozás is indult,
nemcsak Portugáliában, hanem más európai országokban is.
Köszönöm, hogy meghallgatnak. Edward Joseph Snowden vagyok.
A szivárogtatás végső megítélése attól függ,
hogy milyen következményekkel járt.
Rui Pinto a korrupció elleni harc Edward Snowdenje.
Rui Pinto ügyében nem is kérdés,
hogy az ügyek, amelyeket feltárt,
a köz érdekét szolgálták. Remélem, ebben egyetértünk.
Egy olyan kivételes szivárogtatót, mint Pinto, meg kell védeni.
A bíróságnak fel kell ismernie,
hogy ez az ember feláldozta magát a köz érdekében.
Edward Snowdenre nézve sértés, ha hozzá hasonlítják Rui Pintót.
Őket nem lehet összehasonlítani. Egyszerűen nem lehet.
A szivárogtatók védelme némileg aggasztó.
Mert eszerint valaki egyszerűen besétálhat az otthonunkba,
megnézheti, jó emberek vagyunk-e, aztán elmehet.
Ez nem így működik. A cél nem szentesíti az eszközt.
Kérdezte, honnan vannak az információ? Vagy nem érdekelte?
Megkérdeztem tőle.
De nem nyílt meg nekem, úgyhogy nem erőltettem a dolgot.
El tudná magyarázni, Pinto hogy jutott hozzá az adatokhoz?
Az nem érdekel. Ügyvédként ezt nem kell tudnom.
Rui Pinto kalandjának apró részletei
engem nem érdekelnek.
Teszek rájuk.
Min változtatnának?
Perének első napján Rui Pinto szivárogtatónak vallotta magát,
és azt állította, sosem kért pénzt azért, hogy eltitkoljon információkat.
Az ügyben a felperes a Doyen,
a cég indított pert a hacker ellen.
A tárgyalás egyik érdekes részlete a zsarolási kísérlet.
Nem illik bele abba a képbe, amit Rui Pinto festett magáról.
A sajtó Dávid és Góliát küzdelmeként próbálta beállítani az ügyet.
A Doyen emberei pénzes gazemberek,
ez az átlagos fickó pedig próbálja lebuktatni őket.
Nem lehet nem beszélni a zsarolási ügyről.
Rui Pinto elmondta, hogy szeretné átláthatóvá tenni a foci világát.
Ha ez a fiú egy ponton megpróbált hasznot húzni abból,
hogy olyan fájlokhoz fért hozzá, amelyekhez nem lett volna szabad,
az bemocskolja az egész összképet.
Ez lesz a Football Leaks ősbűne.
Sosem akart ezzel pénzt keresni.
Ez csak egy játék volt. Csupán egy játék.
Úgy döntöttem, játszom velük. Kapcsolatba léptem Nélio Lucasszal.
EGY NAGYLELKŰ ADOMÁNYÉRT CSERÉBE MINDEN INFORMÁCIÓ TÖRÖLVE LESZ.
Azt mondtam neki,
hogy van pár infóm a Doyenről.
Látni akartam a reakciójukat. Tudni akartam,
milyen értékesek számukra ezek a dokumentumok.
Tudni akartam, meddig hajlandók elmenni.
500 EZER ÉS 1 MILLIÓ EURÓ KÖZÖTTI ÖSSZEGRE GONDOLTAM
Csak színlelte, hogy elfogadná a pénzt.
Ezzel akarta bemutatni, hogy mennyire félnek.
Mert ha belemész abba, hogy fizetsz,
azzal az a célod, hogy elhallgattass valakit.
Pintót egyáltalán nem érdekli a pénz.
Magasról tesz rá.
Szerintem annak semmi értelme nincs, hogy csak látni akarta,
a Doyen mennyit lenne hajlandó fizetni.
Rendelkezésünkre áll néhány e-mail Rui Pintótól és Aníbal Pintótól...
FELADÓ: RUI PINTO DÁTUM: 2015. OKTÓBER 22.
CÍMZETT: ANÍBAL PINTO TÁRGY: ADÓK
JÓ NAPOT, DR. ANÍBAL!
LÉTREHOZHATOK EGY OFFSHORE CÉGET, MONDJUK, MÁLTÁN?
...egy máltai bankszámla nyitásáról.
MÁLTÁN AZ ADÓ MÉRTÉKE CSAK 5%
Ez előnyös lett volna adózási szempontból.
HA SZERZŐDIK NÉLIÓVAL, NEM KELL ADÓT FIZETNIE
Igazán ironikus, hogy az adócsalás ellen harcol...
de ő maga is tudta,
hogy Máltán kevesebb adót fizetne, mint Magyarországon.
Rui Pinto kitűnő munkát végzett.
Segített, hogy a portugálok, sőt, az egész világ megértse,
hogy mi is történik a foci színfalai mögött.
Ezt ő érte el.
Ezt az egész gépezetet leszerelték.
Meg fogom hívni az egyik meccsre,
hogy mind megtapsolhassuk azért, amit tett.
Mondhatjuk azt, hogy Rui Pintónak köszönhetően
bizonyos illegális tevékenységek,
amelyeket a focivilág egyes szereplői végeztek,
már nem lehetségesek.
Mindenre emlékszem, amit rólam írtak.
Bűnözőnek neveztek,
mintha a világ gonosz szervezeteinek dolgoznék.
Ettől nem tud aludni az ember. Folyton idegeskedik.
És üzleti lehetőségeket bukik el.
A Doyen vezetője... Nem akarom kimondani a nevét, de...
Amit és ahogy csinált a futball világában,
az egyszerűen borzalmas.
Több országban is nyomozások indultak.
Felfigyeltek a foci világának piszkos trükkjeire.
Az emberek hogy fogadták ezt?
Őszintén? Nem érdekelte őket.
Ennek az az oka, hogy a téma pár napig pörög a médiában,
de aztán a következő meccsen Cristiano rúg két gólt,
és minden el van felejtve.
Az ellentmondásos az egészben az,
hogy a tárgyalás kezdetekor Pinto egyrészről védett tanú volt,
másrészről viszont bűnelkövető.
Sokat ártott nekem, a cégemnek és a családomnak is.
Remélem, megfizet a tettéért.
Az igazságszolgáltatás biztosan elszámoltatja.
Eleinte anyagi motivációja lehetett.
De szerintem ez idővel megváltozott.
Úgy vélem, a valódi célja az volt,
hogy felfedje azokat a dolgokat, amiket helytelennek tartott.
Ez az ő két arca. A hős és a gonosztevő.
Ez nagy dilemma elé állítja az embert.
Az következik belőle, hogy a világ nem fekete és fehér.
Nincs semmi, ami csupán csak jó,
és nincs a másik véglet sem, ami csupán csak rossz.
Mindannyian a kettő közötti káoszban élünk.
RUI PINTO NEM AKART INTERJÚT ADNI A FILM KÉSZÍTŐINEK.
KILENCVEN BŰNTÉNNYEL VÁDOLJÁK.
TÁRGYALÁSA KÉT ÉVE KEZDŐDÖTT, ÉS A MAI NAPIG TART.
ÍTÉLET 2022 ŐSZÉN VÁRHATÓ.
A DOYEN SPORT 2017-BEN MEGSZŰNT.
NÉLIO LUCAS A FUTBALL VILÁGÁVAL TOVÁBBRA IS ÖSSZEKÖTTETÉSBEN ÁLL.
EMELLETT BÁNYÁSZATBA, INGATLANOKBA ÉS ÚJ CÉGEKBE FEKTET BE.
ARIF EFENDI NEM AKART INTERJÚT ADNI A FILM KÉSZÍTŐINEK.
TAGADTA, HOGY A DOYEN SPORT VAGY AZ ARIF CSALÁD PÉNZT MOSOTT VOLNA,
VAGY KAPCSOLATBAN ÁLLNA AZ OROSZ MAFFIÁVAL.
SZERINTE A FILMBEN BEMUTATOTT WHATSAPP-ÜZENETEK
MAGÁNKOMMUNIKÁCIÓ RÉSZÉT KÉPEZIK, ÉS HAMIS ÁLLÍTÁSOKAT TARTALMAZNAK.
JELENLEG EGY MÁSIK SPORTÜGYNÖKSÉGET VEZET LONDONBAN.
A BENFICA NEM KÍVÁNTA KOMMENTÁLNI A KISZIVÁRGOTT E-MAILEK TARTALMÁT.
ÜGYVÉDEI SZERINT EZEKET ILLEGÁLISAN SZEREZTÉK MEG.
AZ FC PORTÓT ELÍTÉLTÉK A BENFICA ÜZLETI TITKAINAK KÖZZÉTÉTELÉÉRT.
MINO RAIOLA NEM AKART INTERJÚT ADNI A FILM KÉSZÍTŐINEK.
2022 ÁPRILISÁBAN ELHUNYT.
FLORENTINO PERÉZ TAGADJA, HOGY JELEN LETT VOLNA
AZ ARIF CSALÁD FIRE ISLAND-I LAKÁSÁBAN.
A FOOTBALL LEAKS DOKUMENTUMAIT A "DER SPIEGEL"
ÉS AZ EURÓPAI NYOMOZÓI EGYÜTTMŰKÖDÉS (EIC)
BOCSÁTOTTA RENDELKEZÉSÜNKRE. AZ E-MAILEK ÉS ÜZENETEK RÖVIDÍTETTEK.
Magyar szöveg: Bóka Máté Iyuno